Na temelju članka 48. stavak 1. Zakona o lokalnoj i područnoj (regionalnoj) samoupravi (Narodne novine broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17 , 98/19 i 144/20), članka 6. točka 6. Odluke o socijalnoj skrbi (Službeni glasnik Općine Brckovljani br. 10/16) i članka 39. Statuta Općine Brckovljani (Službeni glasnik Općine Brckovljani br. 01/18 ,02/20,09/20 i 02/21) Općinski načelnik Općine Brckovljani dana 02. rujna 2021. godine donosi:

## **O D L U K U**

o (su) financiranju školske prehrane učenicima

 s prebivalištem na području Općine Brckovljani

u školskoj godini 2021/2022.

**Članak 1.**

Iz Proračuna Općine Brckovljani (su)financirat će se školska prehrana u školskoj godini 2021/2022. učenicima osnovne škole "Stjepan Radić" iz Božjakovine i područne škole u Lupoglavu s prebivalištem na području Općine Brckovljani i to:

* učenicima koji dolaze iz socijalno ugroženih obitelji čiji prihod po članu ne prelazi **1.500,00 kn mjesečno,** ukoliko besplatnu školsku prehranu ne ostvaruju iz drugih izvora
* učenicima koji dolaze iz obitelji korisnika zajamčene minimalne naknade, sukladno Zakonu o socijalnoj skrbi (Narodne novine broj 157/13, 152/14, 99/15, 52/16, 16/17 i 130/17 ,98/19,64/20 i 138/20), ukoliko besplatnu školsku prehranu ne ostvaruju iz drugih izvora.

**Članak 2.**

Za ostvarivanje prava na (su)financiranje školske prehrane temeljem prihodovnog cenzusa **od 1.500,00 kn** po članu obitelji, **osnovnoj školi koju učenik pohađa,** potrebno je, uz popunjeni obrazac zahtjeva, dostaviti sljedeću dokumentaciju:

**a) Izjavu o članovima zajedničkog kućanstva** (zajedničko kućanstvo je svaka obiteljska ili druga zajednica osoba, bez obzira na srodstvo, koje zajedno stanuju i zajedno podmiruju troškove života)

**b) dokaz o prebivalištu za sve članove zajedničkog kućanstva** (preslika osobne iskaznice / uvjerenje o prebivalištu izdano od PP Dugo Selo – ne starije od mjesec dana / elektronički zapis - sustav e-Građanin)

**c) Dokaz o ukupnim prihodima zajedničkog kućanstva u protekla 3 mjeseca 2021. godine:**

* **Potvrdu poslodavca o isplaćenoj plaći, odnosno naknadi plaće s osnova zaposlenja, za protekla 3 mjeseca** – za sve članove zajedničkog kućanstva koji su u radnom odnosu
* **Presliku odreska o isplaćenoj mirovini sa zaštitnim dodatkom i drugim dodacima u protekla 3 mjeseca** – za člana zajedničkog kućanstva koji se nalazi u mirovini
* **Potvrdu – ukoliko član zajedničkog kućanstva ostvaruje neku od navedenih naknada:**

- po osnovi nezaposlenosti, ostvarenu u protekla 3 mjeseca

- rodiljnu ili roditeljsku novčanu naknadu, ostvarenu u protekla 3 mjeseca

- za vrijeme privremene spriječenosti za rad - bolovanje, ostvarenu u protekla 3 mjeseca

* + **Potvrdu o dohotku od samostalne djelatnosti** (dohotku od obrta i s obrtom izjednačene djelatnosti, dohotku od slobodnih zanimanja i dohotku od poljoprivrede i šumarstva), dohotku od imovine i imovinskih prava, dohotku od kapitala i drugih porezu podložnih prihoda prema dobiti, odnosno prihodu iz prethodne godine utvrđenom za poreznu osnovicu poreza na dohodak za prethodnu godinu; odnosno **rješenje nadležne Porezne uprave o godišnjem paušalnom iznosu poreza na dohodak**
	+ **Potvrdu o primanjima koje član obitelji ostvaruje izvan Republike Hrvatske**
	+ **Uvjerenje Hrvatskog zavoda za zapošljavanje o nezaposlenosti** – ukoliko je član zajedničkog kućanstva nezaposlena osoba sukladno Zakonu o posredovanju pri zapošljavanju i pravima za vrijeme nezaposlenosti (nezaposlena osoba je osoba koja, između ostalog, aktivno traži zaposlenje i **nalazi se u evidenciji nezaposlenih osoba Zavoda za zapošljavanje na dan izdavanja uvjerenja**)

**d)** **Ostalo** – preslika rješenja o pravu na dječji doplatak, dokaz o isplati jednokratnih pomoći ostvarenih pri Centru za socijalnu skrb i sl.

**Članak 3.**

Osnovna škole obvezuju se:

* + prikupiti zahtjeve i propisanu dokumentaciju, sukladno članku 2. ove Odluke
* zaključno do **15. listopada 2021. godine** **dostaviti Jedinstvenom upravnom odjelu Općine Brckovljani, popis učenika za koje predlažu da im se odobri** financiranje školske prehrane, sukladno ovoj Odluci, abecednim redom po prezimenu, sa navedenim

- osobnim identifikacijskim brojem učenika – OIB

- imenima i prezimenima oba roditelja

- adresom prebivališta učenika

- razredom koji učenik pohađa

* Općini Brckovljani će se omogućiti uvid u dokumentaciju priloženu zahtjevima za odobrenje besplatne školske prehrane.

Općina Brckovljani će nakon što škole dostave popis učenika iz stavka 1. ovog članka, analize predloženog i uskladbe s podacima kojima Općina Brckovljani raspolaže, donijeti konačnu odluku o priznavanju prava na financiranje školske prehrane, s popisom učenika.

**Članak 4.**

Za ostvarivanje prava na (su)financiranje školske prehrane za učenike koji dolaze iz obitelji korisnika zajamčene minimalne naknade, Centar za socijalnu skrb Dugo Selo obvezuje se Jedinstvenom upravnom odjelu Općine Brckovljani, **do 15. listopada 2021. godine,** dostaviti **popis učenika** za koje je, sukladno ovoj Odluci, utvrdio da ostvaruju pravo na financiranje školske prehrane, abecednim redom po prezimenu, s navedenim

- osobnim identifikacijskim brojem učenika – OIB

- imenima i prezimenima oba roditelja

- adresom prebivališta učenika

- nazivom osnovne škole koju učenik pohađa

- razredom koji učenik pohađa.

Centar za socijalnu skrb Dugo Selo obvezuje se pisanim putem obavijestiti Općinu Brckovljani u slučaju da obitelji učenika za kojeg se (su)financira školska prehrana prestane pravo na zajamčenu minimalnu naknadu i to u roku **od 8 dana od dana prestanka prava.**

**Članak 5.**

Općina Brckovljani podmirit će troškove školske prehrane za učenike osnovnih škola, sukladno ovoj Odluci, prema fakturama koje će mjesečno dostavljati osnovna škola.

**Članak 6.**

Za provođenje ove Odluke zadužuje se Odjeljak za proračun, financije, računovodstvo i knjiženje komunalne i grobne naknade.

**Članak 7.**

Ova Odluka stupa na snagu danom donošenja.

|  |  |  |
| --- | --- | --- |
| KLASA: 550-01/21-01/46URBROJ: 238/04-21-1Dugo Selo, 02. rujna 2021. godine |  | Općinski načelnik Općine BrckovljaniTihomir Đuras  |